વિજલપોર પાલિકામાં જ્યાં ભાજપનાં નારાજ ગ્રુપે અવિશ્વાસની દરખાસ્ત દાખલ કરી છે ત્યાં ભાજપનાં જ મોવડીઓએ સમાધાનના પ્રયાસ પણ શરૂ કર્યાની જાણકારી બહાર આવી છે. એક વાત તો સ્પષ્ટ છે કે અવિશ્વાસની દરખાસ્ત પસાર થાય કે ન થાય પરંતુ ભાજપની પ્રતિષ્ઠા ખરડાય એ નક્કી છે. આ સ્થિતિમાં નારાજ ગ્રુપને મનાવાય તો પક્ષની વધુ ખરડાય પ્રતિષ્ઠા બચી શકે છે. જેને લઇને પક્ષનું એક જુથ મનાવવાનો પ્રયાસ કરી રહ્યાંની જાણકારી પણ મળી છે.